CELEX: 32007R1322
Language: el
Date: 2007-11-12 00:00:00
Title: Κανονισμός (ΕΚ) αριθ. 1322/2007 της Επιτροπής, της 12ης Νοεμβρίου 2007 , για την εφαρμογή του κανονισμού (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS), όσον αφορά τους κατάλληλους μορφότυπους για τη διαβίβαση δεδομένων, τα προς διαβίβαση αποτελέσματα και τα κριτήρια μέτρησης της ποιότητας για το κεντρικό σύστημα του ESSPROS και για το τμήμα που αφορά τους δικαιούχους συνταξιοδότησης

13.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 294/5
            
         
      ΚΑΝΟΝΙΣΜΌΣ (ΕΚ) αριθ. 1322/2007 ΤΗΣ ΕΠΙΤΡΟΠΉΣ
   
   της 12ης Νοεμβρίου 2007
   για την εφαρμογή του κανονισμού (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS), όσον αφορά τους κατάλληλους μορφότυπους για τη διαβίβαση δεδομένων, τα προς διαβίβαση αποτελέσματα και τα κριτήρια μέτρησης της ποιότητας για το κεντρικό σύστημα του ESSPROS και για το τμήμα που αφορά τους δικαιούχους συνταξιοδότησης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS) (1), και ιδίως το άρθρο 7 παράγραφοι 1 και 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 458/2007 θέσπισε ένα μεθοδολογικό πλαίσιο που θα πρέπει να χρησιμοποιείται για την κατάρτιση στατιστικών σε συγκρίσιμη βάση προς όφελος της Κοινότητας και επίσης καθόρισε χρονικά όρια για τη διαβίβαση και τη διάδοση των στατιστικών που καταρτίζονται σύμφωνα με το ESSPROS.
            
         
               (2)
            
            
               Σύμφωνα με το άρθρο 7 παράγραφος 2 του κανονισμού (ΕΚ) αριθ. 458/2007, της 25ης Απριλίου 2007, πρέπει να θεσπιστούν μέτρα εφαρμογής σχετικά με τους μορφότυπους διαβίβασης δεδομένων, τα προς διαβίβαση αποτελέσματα και τα κριτήρια μέτρησης της ποιότητας για το κεντρικό σύστημα του ESSPROS και για το τμήμα που αφορά τους δικαιούχους συνταξιοδότησης.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα μέτρα εφαρμογής που απαιτούνται από το άρθρο 7 παράγραφος 2 του κανονισμού (ΕΚ) αριθ. 458/2007 για το κεντρικό σύστημα του ESSPROS (ποσοτικά στοιχεία και ποιοτικές πληροφορίες κατά σύστημα και λεπτομερείς παροχές) και για το τμήμα που αφορά τους δικαιούχους συνταξιοδότησης είναι αυτά που ορίζονται στα παραρτήματα 1 και 2.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Νοεμβρίου 2007.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 113 της 30.4.2007, σ. 3.
   
      ΠΑΡΑΡΤΗΜΑ Ι
      ΚΑΤΑΛΛΗΛΟΙ ΜΟΡΦΟΤΥΠΟΙ ΔΙΑΒΙΒΑΣΗΣ ΚΑΙ ΑΠΟΤΕΛΕΣΜΑΤΑ ΠΡΟΣ ΔΙΑΒΙΒΑΣΗ
      1.   ΚΑΤΑΛΛΗΛΟΙ ΜΟΡΦΟΤΥΠΟΙ ΔΙΑΒΙΒΑΣΗΣ ΚΑΙ ΑΠΟΤΕΛΕΣΜΑΤΑ ΠΡΟΣ ΔΙΑΒΙΒΑΣΗ
      1.1.   Κατάλογος συστημάτων
      Πρέπει να παρέχονται οι ακόλουθες πληροφορίες, μέσω ενός τυποποιημένου πίνακα:
      
                  1.
               
               
                  ο αύξοντας αριθμός για την ταυτοποίηση κάθε συστήματος·
               
            
                  2.
               
               
                  η ονομασία κάθε συστήματος·
               
            
                  3.
               
               
                  η συντομογραφία της ονομασίας (προαιρετικά)·
               
            
                  4.
               
               
                  η ταξινόμηση των συστημάτων βάσει των πέντε κριτηρίων που ορίζονται στο εγχειρίδιο ESSPROS που συντάχθηκε από την Ευρωπαϊκή Επιτροπή σε συνεργασία με τα κράτη μέλη.
               
            1.2.   Ποσοτικά στοιχεία
      Το ερωτηματολόγιο ESSPROS για τα ποσοτικά στοιχεία καλύπτει έσοδα, δαπάνες και λεπτομερείς παροχές.
      1.2.1.   Οργάνωση των στοιχείων
      Τα στοιχεία πρέπει να αναφέρονται σε ένα από τα ημερολογιακά έτη για τα οποία διαβιβάζονται πληροφορίες [σύμφωνα με το παράρτημα Ι του κανονισμού (ΕΚ) αριθ. 458/2007 σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS)].
      Ο τυποποιημένος πίνακας για τα ετήσια στοιχεία είναι δομημένος ως εξής:
      
                  —
               
               
                  οι σειρές αντιστοιχούν στη λεπτομερή ταξινόμηση των εσόδων, των δαπανών και των παροχών·
               
            
                  —
               
               
                  οι στήλες αντιστοιχούν στα συστήματα του «καταλόγου συστημάτων» στον πίνακα (μία στήλη ανά σύστημα συν μία στήλη για το σύνολο των συστημάτων)·
               
            
                  —
               
               
                  εάν πρέπει να προστεθεί νέο σύστημα, προστίθεται νέα στήλη στον πίνακα.
               
            1.2.2.   Στοιχεία προς διαβίβαση
      Πρέπει να παρέχονται στοιχεία σε εθνικό νόμισμα για κάθε έτος στο στοιχειώδες επίπεδο· τα λεπτομερέστατα στοιχεία πρέπει να παρέχονται για το κάθε σύστημα (τα συγκεντρωτικά στοιχεία υπολογίζονται αυτόματα βάσει μαθηματικών τύπων).
      1.2.3.   Εγχειρίδιο αναφοράς
      Η λεπτομερής ταξινόμηση που πρέπει να χρησιμοποιείται για την παροχή των στοιχείων περιγράφεται στο προσάρτημα Ι του εγχειριδίου ESSPROS που συντάχθηκε από την Ευρωπαϊκή Επιτροπή σε συνεργασία με τα κράτη μέλη.
      1.3.   Ποιοτικές πληροφορίες κατά σύστημα και λεπτομέρείς παροχές
      Το ερωτηματολόγιο ESSPROS για τις ποιοτικές πληροφορίες καλύπτει τα πεδία που ορίζονται στο προσάρτημα 2 του εγχειριδίου ESSPROS που συντάχθηκε από την Ευρωπαϊκή Επιτροπή σε συνεργασία με τα κράτη μέλη.
      1.3.1.   Οργάνωση των στοιχείων
      Τα στοιχεία πρέπει να αναφέρονται σε ένα από τα ημερολογιακά έτη για τα οποία διαβιβάζονται πληροφορίες [σύμφωνα με το παράρτημα Ι του κανονισμού (ΕΚ) αριθ. 458/2007 σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS)].
      Οι πληροφορίες αυτές είναι οι ακόλουθες:
      
                  —
               
               
                  πληροφορίες σχετικά με όλα τα συστήματα που λειτουργούν στη χώρα·
               
            
                  —
               
               
                  ειδικές πληροφορίες για κάθε σύστημα χωριστά.
               
            1.3.2.   Πληροφορίες προς διαβίβαση
      Τα κράτη μέλη πρέπει να παρέχουν ή να επικαιροποιούν τις ποιοτικές πληροφορίες για κάθε σύστημα και για κάθε λεπτομερή παροχή.
      1.3.3.   Εγχειρίδιο αναφοράς
      Οι λεπτομερείς πληροφορίες που πρέπει να διαβιβάζονται περιέχονται στο προσάρτημα 2 του εγχειριδίου ESSPROS που συντάχθηκε από την Ευρωπαϊκή Επιτροπή σε συνεργασία με τα κράτη μέλη.
      2.   ΚΑΤΑΛΛΗΛΟΙ ΜΟΡΦΟΤΥΠΟΙ ΔΙΑΒΙΒΑΣΗΣ ΚΑΙ ΑΠΟΤΕΛΕΣΜΑΤΑ ΠΡΟΣ ΔΙΑΒΙΒΑΣΗ ΓΙΑ ΤΟ ΤΜΗΜΑ ΣΧΕΤΙΚΑ ΜΕ ΤΟΥΣ ΔΙΚΑΙΟΥΧΟΥΣ ΣΥΝΤΑΞΙΟΔΟΤΗΣΗΣ
      Το ερωτηματολόγιο ESSPROS για τους δικαιούχους συντάξεων είναι ένας τυποποιημένος πίνακας.
      2.1.   Οργάνωση των στοιχείων
      Τα στοιχεία πρέπει να αναφέρονται σε ένα από τα ημερολογιακά έτη για τα οποία διαβιβάζονται πληροφορίες [σύμφωνα με το παράρτημα 1 του κανονισμού (ΕΚ) αριθ. 458/2007 σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (ESSPROS)].
      Ο τυποποιημένος πίνακας για τα ετήσια στοιχεία είναι δομημένος ως εξής:
      
                  —
               
               
                  οι σειρές αντιστοιχούν στις συνταξιοδοτικές κατηγορίες δικαιούχων που βασίζονται στην ταξινόμηση του προσαρτήματος 3 του εγχειριδίου ESSPROS που συντάχθηκε από την Ευρωπαϊκή Επιτροπή σε συνεργασία με τα κράτη μέλη,
               
            
                  —
               
               
                  οι στήλες αντιστοιχούν στα συστήματα για τα οποία υπάρχει τουλάχιστον μία κατηγορία δικαιούχων.
               
            2.2.   Στοιχεία προς διαβίβαση
      Τα στοιχεία για τους δικαιούχους πρέπει να παρέχονται για κάθε έτος.
      Ερωτηματολόγιο
      Το ερωτηματολόγιο είναι ένας πίνακας που συμπληρώνεται μόνο για εκείνες τις παροχές για τις οποίες πραγματοποιείται δαπάνη στην οικεία χώρα. Εάν αρχίσει να λειτουργεί καινούργιο σύστημα, μπορεί να προστεθεί διατηρώντας τον ίδιο μορφότυπο. Το φύλλο της συλλογής στοιχείων είναι κατά χώρα ή/και κατ’ έτος.
      Ημερομηνία αναφοράς
      Η συλλογή αποθεματικών στοιχείων για το έτος Ν αναφέρεται στον αριθμό των δικαιούχων στο τέλος του ημερολογιακού έτους.
      Στοιχεία για το φύλο
      Τα στοιχεία για τους δικαιούχους θα πρέπει να κατανέμονται κατά φύλο. Τα στοιχεία αυτά είναι υποχρεωτικά μόνο για το επίπεδο του συνόλου όλων των συστημάτων.
   
   
      ΠΑΡΑΡΤΗΜΑ ΙΙ
      ΚΡΙΤΗΡΙΑ ΜΕΤΡΗΣΗΣ ΤΗΣ ΠΟΙΟΤΗΤΑΣ
      1.   ΚΡΙΤΗΡΙΑ ΜΕΤΡΗΣΗΣ ΤΗΣ ΠΟΙΟΤΗΤΑΣ ΓΙΑ ΤΟ ΚΕΝΤΡΙΚΟ ΣΥΣΤΗΜΑ ΤΟΥ ESSPROS
      1.1.   Ακρίβεια και αξιοπιστία
      1.1.1.   Για τα ποσοτικά στοιχεία
      1.1.1.1.   Κάλυψη των πηγών στοιχείων
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  τα είδη των πηγών που χρησιμοποιήθηκαν: μητρώα ή άλλες διοικητικές πηγές, έρευνες, εκτιμήσεις κ.λπ.·
               
            
                  —
               
               
                  τις αναφορές προβλημάτων (συμπεριλαμβανομένων των καθυστερήσεων) που οδηγούν σε εκτίμηση των στοιχείων·
               
            
                  —
               
               
                  τα συστήματα που καλύπτονται από τα διάφορα είδη πηγών·
               
            
                  —
               
               
                  κατά περίπτωση, τις παροχές που αφορούν τα διάφορα είδη πηγών (εάν χρησιμοποιούνται πηγές διασταύρωσης, π.χ. έρευνες εργατικού κόστους).
               
            1.1.1.2.   Μεθοδολογίες και υποθέσεις που χρησιμοποιούνται για τις εκτιμήσεις
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  τις εκτιμήσεις για τα συστήματα για τα οποία δεν υπάρχουν διαθέσιμα στοιχεία·
               
            
                  —
               
               
                  τις εκτιμήσεις για τα ελλείποντα έσοδα, δαπάνες και λεπτομερείς παροχές:
                  
                              α)
                           
                           
                              εάν δεν υπάρχουν καθόλου στοιχεία·
                           
                        
                              β)
                           
                           
                              εάν λείπει η κατανομή για μια παροχή ή μια ομάδα παροχών (π.χ. κατανομή μιας παροχής σε εξαρτώμενη από το εισόδημα και μη εξαρτώμενη από το εισόδημα ή κατανομή μιας παροχής σε χρήμα, στο πλαίσιο συγκεκριμένης λειτουργίας, σε πολλές λεπτομερείς παροχές).
                           
                        
            1.1.1.3.   Αναθεώρηση στατιστικών
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  αλλαγές στις χρησιμοποιούμενες πηγές στοιχείων·
               
            
                  —
               
               
                  αλλαγές στις χρησιμοποιούμενες μεθόδους για την εκτίμηση στοιχείων·
               
            
                  —
               
               
                  αναθεωρήσεις στοιχείων λόγω εννοιολογικών διορθώσεων (για παράδειγμα, διορθώσεις στους εθνικούς λογαριασμούς)·
               
            
                  —
               
               
                  αναθεωρήσεις στοιχείων λόγω διαθεσιμότητας τελικών στατιστικών·
               
            
                  —
               
               
                  αναθεωρήσεις στοιχείων λόγω ενεργειών επανεξέτασης της ποιότητας.
               
            1.1.2.   Για τις ποιοτικές πληροφορίες
      Άνευ αντικειμένου.
      1.2.   Συγκρισιμότητα
      1.2.1.   Για τα ποσοτικά στοιχεία
      Γεωγραφική συγκρισιμότητα
      Για να μπορεί η Eurostat να αξιολογεί τη συγκρισιμότητα μεταξύ χωρών, τα κράτη μέλη πρέπει να παρέχουν πληροφορίες για τα εξής:
      
                  —
               
               
                  το βαθμό κάλυψης όσον αφορά τα συστήματα·
               
            
                  —
               
               
                  το βαθμό κάλυψης όσον αφορά τα έσοδα, τις δαπάνες και τις λεπτομερείς παροχές·
               
            
                  —
               
               
                  τις περιπτώσεις μη εφαρμογής της μεθοδολογίας ESSPROS με τη μορφή πλήρους καταλόγου.
               
            1.2.2.   Για τις ποιοτικές πληροφορίες
      Άνευ αντικειμένου.
      2.   ΚΡΙΤΗΡΙΑ ΜΕΤΡΗΣΗΣ ΤΗΣ ΠΟΙΟΤΗΤΑΣ ΓΙΑ ΤΟ ΤΜΗΜΑ ΤΩΝ ΔΙΚΑΙΟΥΧΩΝ ΣΥΝΤΑΞΙΟΔΟΤΗΣΗΣ
      2.1.   Ακρίβεια και αξιοπιστία
      2.1.1.   Κάλυψη των πηγών στοιχείων
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  τα είδη των πηγών που χρησιμοποιήθηκαν: μητρώα ή άλλες διοικητικές πηγές, έρευνες, εκτιμήσεις κ.λπ.·
               
            
                  —
               
               
                  τις αναφορές προβλημάτων (συμπεριλαμβανομένων των καθυστερήσεων) που οδηγούν σε εκτίμηση των στοιχείων·
               
            
                  —
               
               
                  τα συστήματα που καλύπτονται από τα διάφορα είδη πηγών.
               
            2.1.2.   Μεθοδολογίες και υποθέσεις που χρησιμοποιούνται για την επεξεργασία των διπλών μετρήσεων και για τις εκτιμήσεις
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  τις εκτιμήσεις για τα συστήματα για τα οποία δεν υπάρχουν διαθέσιμα στοιχεία·
               
            
                  —
               
               
                  την αντιμετώπιση των διπλών μετρήσεων:
                  
                              α)
                           
                           
                              για μια συνταξιοδοτική κατηγορία στο πλαίσιο ενός συστήματος·
                           
                        
                              β)
                           
                           
                              μεταξύ συστημάτων (μια συνταξιοδοτική κατηγορία για όλα τα συστήματα)·
                           
                        
                              γ)
                           
                           
                              μεταξύ κατηγοριών συντάξεων που δεν εξαρτώνται από το εισόδημα και κατηγοριών συντάξεων που εξαρτώνται από το εισόδημα·
                           
                        
                              δ)
                           
                           
                              μεταξύ συγκεντρωτικών κατηγοριών.
                           
                        
            2.1.3.   Αναθεώρηση στατιστικών
      Τα κράτη μέλη πρέπει να παρέχουν πληροφορίες για τα ακόλουθα:
      
                  —
               
               
                  αλλαγές στις χρησιμοποιούμενες πηγές στοιχείων·
               
            
                  —
               
               
                  αλλαγές στις χρησιμοποιούμενες μεθόδους για την εκτίμηση στοιχείων·
               
            
                  —
               
               
                  αναθεωρήσεις στοιχείων λόγω διαθεσιμότητας τελικών στατιστικών·
               
            
                  —
               
               
                  αναθεωρήσεις στοιχείων λόγω επανεξέτασης της ποιότητας.
               
            2.2.   Συγκρισιμότητα
      Γεωγραφική συγκρισιμότητα
      Για να μπορεί η Eurostat να αξιολογεί τη συγκρισιμότητα μεταξύ χωρών, τα κράτη μέλη πρέπει να παρέχουν πληροφορίες για τα εξής:
      
                  —
               
               
                  το βαθμό κάλυψης όσον αφορά τα συστήματα·
               
            
                  —
               
               
                  το βαθμό κάλυψης όσον αφορά τους δικαιούχους·
               
            
                  —
               
               
                  τις περιπτώσεις μη εφαρμογής της μεθοδολογίας ESSPROS με τη μορφή πλήρους καταλόγου.
               
            3.   ΧΡΟΝΟΔΙΑΓΡΑΜΜΑ ΓΙΑ ΤΗΝ ΠΑΡΑΓΩΓΗ ΤΩΝ ΕΚΘΕΣΕΩΝ ΠΟΙΟΤΗΤΑΣ
      3.1.   Για το κεντρικό σύστημα
      Οι εκθέσεις ποιότητας για το κεντρικό σύστημα είναι ετήσιες. Η έκθεση για το έτος Ν πρέπει να διαβιβάζεται στη Eurostat έως το τέλος Σεπτεμβρίου του έτους Ν+2. Σε αυτή τη βάση, η Eurostat παράγει και διαδίδει μια ενοποιημένη έκδοση των εν λόγω εκθέσεων έως τα τέλη Δεκεμβρίου του έτους Ν+2.
      3.2.   Για το τμήμα των δικαιούχων συνταξιοδότησης
      Οι εκθέσεις ποιότητας για το τμήμα των δικαιούχων συνταξιοδότησης είναι ετήσιες. Η έκθεση για το έτος Ν πρέπει να διαβιβάζεται στη Eurostat έως το τέλος Αυγούστου του έτους Ν+2. Σε αυτή τη βάση, η Eurostat παράγει και διαδίδει μια ενοποιημένη έκδοση των εν λόγω εκθέσεων έως τα τέλη Νοεμβρίου του έτους Ν+2.